b'\n_START_ARTICLE_\nAdmiral (Zdru\xc5\xbeeno kraljestvo)\n_START_PARAGRAPH_\nAdmiral (okraj\xc5\xa1ava Adm) je visoki voja\xc5\xa1ki \xc4\x8din Kraljeve vojne mornarice ._NEWLINE_Admiral je nadrejen viceadmiralu in podrejen admiralu flote. V skladu z Natovim standardom STANAG 2116 \xc4\x8din nosi oznako OF-9. Enakovredna \xc4\x8dina v Oboro\xc5\xbeenih silah Zdru\xc5\xbeenega kraljestva sta: general (General) pri Britanski kopenski vojski in zra\xc4\x8dni \xc5\xa1ef mar\xc5\xa1al (Air Chief Marshal) pri Kraljevem vojnem letalstvu._NEWLINE_Posebnost pri napredovanju v admirala je bila v tem, da je bil \xc4\x8din dosmrtni in tako niso mogli povi\xc5\xa1ani nikogar, dokler predhodni admiral ni umrl ali odstopil; najbolj znan primer je admiral flote Provo Wallis, ki je \xc5\xbeivel skoraj 101 leto. Posledi\xc4\x8dno so uvedli rumenenje, ko so \xc4\x8dastnika povi\xc5\xa1ali v \xc4\x8din admirala, pri \xc4\x8demer pa ni dobil dejanskega poveljstva nad eskadro oz. floto. Glavni namen tega postopka pa je bil, da so lahko dejansko upokojili vi\xc5\xa1je \xc4\x8dastniki s polovi\xc4\x8dno pla\xc4\x8do.\n_START_SECTION_\nOznake \xc4\x8dina\n_START_PARAGRAPH_\nAdmiral ima pravico do osebne zastave, ki je rde\xc4\x8di Andrejev kri\xc5\xbe na belem polju._NEWLINE_Do leta 2001 je bila narokavna oznaka admirala sestavljena iz enega \xc5\xa1ir\xc5\xa1ega in treh o\xc5\xbejih trakov. Od leta 2001, ko je bil \xc4\x8din povzdignjen v \xc4\x8detverozvezdni \xc4\x8din, pa so pove\xc4\x8dali \xc5\xa1tevilo o\xc5\xbejih trakov na \xc5\xa1tiri.'